বাঙ্গালীর ইতিহাস: আদি পর্ব
বাঙ্গালীর ইতিহাস: আদি পর্ব নীহাররঞ্জন রায়ের লেখা একটি প্রাচীন বাংলার ইতিহাস বিষয়ক বই। এটি ১৯৪৯ খ্রিস্টাব্দে দি বুক এম্পোরিঅম প্রকাশনা দ্বারা প্রকাশিত হয়। বইয়ের বিষয় বাঙালি জাতি ও বাঙালির বাসভূমি "বঙ্গ" সম্পৃক্ত ইতিহাস, বিশেষ করে অতীতের সমাজ, সংস্কৃতি ও অর্থনৈতিক জীবন। নীহাররঞ্জন রায় ছিলেন বাঙালি ইতিহাসবিদ, সাহিত্য সমালোচক ও শিল্পকলা-গবেষক, এবং বাঙালি জাতির ইতিহাসের প্রতি তার বিশেষ আগ্রহ ছিল। তিনি বেশ কয়েকটি গবেষণা প্রতিষ্ঠানের একজন বিশিষ্ট সদস্য ছিলেন, এবং কলিকাতা বিশ্ববিদ্যালয়ে অধ্যাপনার কাজে নিয়োজিত ছিলেন। তিনি ১৩৪৬ বঙ্গাব্দে বঙ্গীয় সাহিত্য পরিষদের আহ্বানে অধরচন্দ্র বক্তৃতামালায় বাঙালি জাতির ইতিহাস বিষয়ে বক্তৃতা দিয়েছিলেন; অধিবেশনের সভাপতি যদুনাথ সরকার তাঁকে বাঙালি জাতির একটি পূর্ণাঙ্গ ইতিহাস রচনার অহবান আহ্বান করেন। লেখক বইটির পনেরোটি অধ্যায়ের মধ্যে দশটি অধ্যায় কারাগারে বন্দী অবস্থায় রচনা করেছিলেন। নীহাররঞ্জন রায় ১৯৫০ খ্রিস্টাব্দে বাঙ্গালীর ইতিহাস: আদি পর্ব-এর লেখক হিসাবে রবীন্দ্র পুরস্কারে ভূষিত হন, যা পশ্চিমবঙ্গের সর্বোচ্চ সাহিত্য পুরস্কার।